Gyda Enger

Gyda Enger (født 14. januar 1993) er en norsk skihopper fra Hernes i Hedmark. Hun hopper for Hernes IL.

Sommeren 2008 hoppet hun for første gang i en K120 meters bakke og i september satte hun ny personlig rekord med 132 meter.

Hun ble tatt ut som 15-åring i 2008 på det første kvinnelige norske landslag i hopp som får delta i VM. Hun ble tatt ut sammen med Anette Sagen, Line Jahr og Silje Sprakehaug. Høsten 2008 skadet hun seg imidlertid stygt under hopping i Vikersund, og mistet hele 2008/2009-sesongen. Hun begynte å konkurrere igjen i desember 2009, og deltok i junior-VM i januar 2010 i Hinterzarten, der hun kom på 14.-plass. 

I november 2010 vant hun NM i Vikersund. 

Det første store mesterskapet i 2011 var junior-VM i Otepää i januar, der hun endte på 24.-plass. Under VM på ski 2011 i Holmenkollen i februar kom hun på 26.-plass i normalbakke. Daniela Iraschko vant dette rennet, foran Elena Runggaldier og Coline Mattel.

Referanser

Eksterne lenker 
 

Personer fra Elverum kommune
Norske skihoppere
Deltakere for Norge under Vinter-OL 2014
Skihoppere under Vinter-OL 2014
Deltakere for Norge under Ski-VM 2011
Deltakere for Norge under Ski-VM 2015
Norgesmestere i skihopp